***A tarde dun día de cans***, (en inglés: *Dog Day Afternoon*), tamén coñecida como ***Tarde de cans***, é un filme estadounidense de 1975 dirixido por Sidney Lumet, escrito por Frank Pierson e protagonizado por Al Pacino, John Cazale, Chris Sarandon e Charles Durning. O seu título orixinal fai referencia ao período canicular en verán, durante o que está ambientado o filme.

O filme está inspirado polo artigo "The Boys in the Bank", de P. F. Kluge publicado na revista *LIFE*, sobre un atraco similar nun banco de Brooklyn por parte de John Wojtowicz e Salvatore Naturale o 22 de agosto de 1972.

Foi emitido na TVG o 16 de febreiro de 1990.

Argumento
---------

O filme está baseado en feitos reais ocorridos en 1972. Un veciño de Brooklyn, Sonny Wortzik (Al Pacino), decide xunto con outro inexperimentado delincuente, Salvatore Naturile, *Sal*, (John Cazale) roubar un banco do mesmo barrio de Nova York para conseguir o diñeiro que lle demanda a operación de cambio de sexo da súa parella, Leon Shermer (Chris Sarandon), mais fracasan ao descubriren que o banco non tiña suficiente diñeiro en efectivo, xa que fora recollido horas antes. A policía, despois o FBI, os xornais e milleiros de curiosos fanse presentes, e todo se vai transformando nun espectáculo. Tanto algúns curiosos como reféns, comezan a simpatizar con Sonny, logo de que el sae á rúa a arengar a xente. Comezan as negociacións entre Sonny e o policía Eugene Moretti (Charles Durning), que axiña é substituído polo axente do FBI Sheldon (James Broderick), debendo permanecer durante horas negociando e mantendo varios reféns. Sal preocúpase máis polos xornalistas que o sinalan como homosexual que polo seu rol de asaltante.

Leon aparece no banco a petición de Sonny e explica publicamente a súa relación con el, a súa condición de transexual e os motivos do asalto. A acción continúa ata a noite cando Sonny xa negociou co FBI o seu traslado ao aeroporto cos reféns, onde rematará o espectáculo. Mentres agardan no coche na pista do aeroporto a que o avión se poña en posición para engalar, o axente Murphy lembra de novo a Sal que manteña a súa arma de xeito que non se dispare por accidente. Sal faino e Sheldon obrígao a poñer a arma no taboleiro do coche, creando unha distracción que permite a Murphy sacar un revólver agochado no repousabrazos e disparar a Sal na cabeza. Sonny é detido e todos os reféns son escoltados ata a terminal.

Elenco
------

* Al Pacino - Sonny Wortzik
* John Cazale - Salvatore "Sal" Naturile
* Penelope Allen - Sylvia
* Charles Durning - Detective Eugene Moretti
* Chris Sarandon - Leon Shermer
* James Broderick - Axente FBI Sheldon
* Sandra Kazan - Deborah
* Beulah Garrick - Margaret
* Carol Kane - Jenny, caixeira
* Sully Boyar - Mulvaney
* Judith Malina - Señora Wortzik
* Lance Henriksen - Axente Murphy do FBI

Notas
-----

1. ↑  "Dog Day Afternoon (1975)". Box Office Mojo. Consultado o 22-1-2012.
2. ↑
3. ↑  Rayburn, Nina. "The Write Stuff: Magazine articles that make it to the Big Screen". *New York Review of Magazines*. Arquivado dende o orixinal o 11-01-2006. Consultado o 9-8-2009.
4. ↑  Kluge, P.F; Moore, Thomas (22-9-1972). "The Boys in the Bank". *LIFE* **73** (12). p. 66.
5. ↑  "Homosexual robs bank, asks release of 'wife'". *Lewiston Morning Tribune* (Idaho). Associated Press. 23-8-1972. p. 3.
6. ↑  "Robber killed, 7 bank hostages freed". *The Bulletin* (Bend, Oregon). UPI. 23-8-1972. p. 1.
7. ↑  "FBI kills man, frees 7". *Spokane Daily Chronicle* ((Washington)). Associated Press. 23-8-1972. p. 2.
8. ↑  *La Voz de Galicia*, 16 de febreiro de 1990. Páx. 71

Véxase tamén
------------

### Ligazóns externas

* The original *Life* magazine article en Google Books
* Al Pacino's Loft

* Portal:Cine
* Portal:Estados Unidos de América
* Portal:Diversidade sexual

|  |  |
| --- | --- |
| Control de autoridades | 
* Wd: Q458656
* WorldCat
* VIAF: 1765156677153333770009
* AFI: 55464
* Allmovie: v14193
* AlloCiné: 1621
* Box Office Mojo: dogdayafternoon
* CineRessources: 34777
* EBID: ID
* FilmAffinity: 663851
* IMDb: tt0072890
* LCCN: no2019119776
* LUMIERE: 16166
* Metacritic: dog-day-afternoon
* OFDb: 5604
* OMDB: 968
* Rotten Tomatoes: dog\_day\_afternoon
* Synchronkartei: 4691
* TheNumbers: Dog-Day-Afternoon
* TMDb: 968
* TVcom: dog-day-afternoon
* TVGuide: 113184

 |